Document ID: 32006R1502

ΚΑΝΟΝΙΣΜΌΣ (EΚ) αριθ. 1502/2006 ΤΗΣ ΕΠΙΤΡΟΠΉΣ
της 28ης Σεπτεμβρίου 2006
για την εφαρμογή του κανονισμού (ΕΚ) αριθ. 1165/98 του Συμβουλίου περί βραχυπρόθεσμων στατιστικών όσον αφορά τις παρεκκλίσεις που επιτρέπονται στα κράτη μέλη
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1165/98 του Συμβουλίου, της 19ης Μαΐου 1998, περί βραχυπρόθεσμων στατιστικών (1), και ιδίως το άρθρο 17 στοιχείο η),
Εκτιμώντας τα ακόλουθα:
(1)
Ο κανονισμός (EΚ) αριθ. 1165/98 θέσπισε κοινό πλαίσιο για την παραγωγή βραχυπρόθεσμων κοινοτικών στατιστικών σχετικά με την οικονομική συγκυρία.
(2)
Ο κανονισμός (ΕΚ) αριθ. 1158/2005 εισήγαγε νέες μεταβλητές και επέβαλε νέες υποχρεώσεις στα κράτη μέλη σχετικά με τις περιόδους αναφοράς, τα επίπεδα λεπτομέρειας και τις προθεσμίες μετάδοσης για τα απαραίτητα στοιχεία.
(3)
Κατά συνέπεια, απαιτούνται προσαρμογές στα εθνικά στατιστικά συστήματα.
(4)
Ο κανονισμός (ΕΚ) αριθ. 1158/2005 καθόρισε τις μέγιστες μεταβατικές περιόδους για τις μεμονωμένες μεταβλητές που μπορεί να χορηγεί η Επιτροπή.
(5)
Έχουν λήξει οι παρεκκλίσεις που θεσπίζονται από τον κανονισμό (ΕΚ) αριθ. 606/2001 της Επιτροπής, της 23ης Μαρτίου 2001, για την εφαρμογή του κανονισμού (ΕΚ) αριθ. 1165/98 του Συμβουλίου σχετικά με τις βραχυπρόθεσμες στατιστικές όσον αφορά στις παρεκκλίσεις των κρατών μελών (2).
(6)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικού προγράμματος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι παρεκκλίσεις που αναφέρονται στο άρθρο 13 του κανονισμού (ΕΚ) αριθ. 1165/98 και στο παράρτημα του κανονισμού (ΕΚ) αριθ. 1158/2005 διευκρινίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Σεπτεμβρίου 2006.

Labels: 15
19